Teer brand man doodŉ Man is dood en ŉ ander kritiek beseer nadat hulle Dinsdag deur teer wat aan die brand geslaan het, verbrand is. Jeffrey Wicks, ŉ woordvoerder van Netcare911, sê die voorval het in Meyerton gebeur.“Na wat verneem word, was die mans besig om ŉ houer met kokende teer te hanteer.Die teer het by ŉ uitlaatklep aan die brand geslaan en vinnig versprei,” het Wicks gesê. Een man het kritieke brandwonde opgedoen en is op die toneel dood verklaar.Die ander man was ook in ŉ kritieke toestand met ernstige brandwonde aan sy onderlyf.Hy is op die toneel behandel en met ŉ ambulans na ŉ nabygeleë hospitaal geneem. Die departement van arbeid ondersoek die voorval.